CELEX: 62020CA0422
Language: fi
Date: 2021-09-09 00:00:00
Title: Asia C-422/20: Unionin tuomioistuimen tuomio (kuudes jaosto) 9.9.2021 (ennakkoratkaisupyyntö, jonka on esittänyt Oberlandesgericht Köln – Saksa) – RK v. CR (Ennakkoratkaisupyyntö – Oikeudellinen yhteistyö yksityisoikeudellisissa asioissa – Perimys – Asetus (EU) N:o 650/2012 – 6 artiklan a alakohta – Toimivallan puuttumisen toteaminen – 7 artiklan a alakohta – Tuomioistuimen toimivalta – Tuomioistuimen, jossa asia on myöhemmin pantu vireille, suorittama tarkistus – 22 artikla – Sovellettavan lain valinta – 39 artikla – Vastavuoroinen tunnustaminen – 83 artiklan 4 kohta – Siirtymäsäännökset)

22.11.2021   
            
            
               FI
            
            
               Euroopan unionin virallinen lehti
            
            
               C 471/10
            
         
      Unionin tuomioistuimen tuomio (kuudes jaosto) 9.9.2021 (ennakkoratkaisupyyntö, jonka on esittänyt Oberlandesgericht Köln – Saksa) – RK v. CR
      (Asia C-422/20) (1)
      
      (Ennakkoratkaisupyyntö - Oikeudellinen yhteistyö yksityisoikeudellisissa asioissa - Perimys - Asetus (EU) N:o 650/2012 - 6 artiklan a alakohta - Toimivallan puuttumisen toteaminen - 7 artiklan a alakohta - Tuomioistuimen toimivalta - Tuomioistuimen, jossa asia on myöhemmin pantu vireille, suorittama tarkistus - 22 artikla - Sovellettavan lain valinta - 39 artikla - Vastavuoroinen tunnustaminen - 83 artiklan 4 kohta - Siirtymäsäännökset)
      (2021/C 471/13)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Oberlandesgericht Köln
      
         Pääasian asianosaiset
      
      
         Kantaja: RK
      
         Vastaaja: CR
      
         Tuomiolauselma
      
      
                  1)
               
               
                  Toimivallasta, sovellettavasta laista, päätösten tunnustamisesta ja täytäntöönpanosta ja virallisten asiakirjojen hyväksymisestä ja täytäntöönpanosta perintöasioissa sekä eurooppalaisen perintötodistuksen käyttöönotosta 4.7.2012 annetun Euroopan parlamentin ja neuvoston asetuksen N:o 650/2012 7 artiklan a alakohtaa on tulkittava siten, että jotta kyseessä on tämän asetuksen 6 artiklan a alakohdassa tarkoitettu toimivallan puuttumisen toteaminen sen jäsenvaltion tuomioistuinten hyväksi, jonka lain perittävä on valinnut, ei ole tarpeen, että tuomioistuin, jossa asia oli aikaisemmin pantu vireille, on nimenomaisesti todennut, ettei sillä ole toimivaltaa, mutta tämän tarkoituksen on käytävä yksiselitteisesti ilmi sen tältä osin tekemästä päätöksestä.
               
            
                  2)
               
               
                  Asetuksen N:o 650/2012 6 artiklan a alakohtaa, 7 artiklan a alakohtaa ja 39 artiklaa on tulkittava siten, että jäsenvaltion tuomioistuimella, jossa asia on pantu vireille toimivallan puuttumista koskevan päätöksen vuoksi, ei ole toimivaltaa tarkistaa, täyttyivätkö näissä säännöksissä säädetyt edellytykset sille, että tuomioistuin, jossa asia oli aikaisemmin pantu vireille, voi todeta, ettei sillä ole toimivaltaa.
               
            
                  3)
               
               
                  Asetuksen N:o 650/2012 6 artiklan a alakohtaa ja 7 artiklan a alakohtaa on tulkittava siten, että näissä säännöksissä säädettyjä toimivaltasääntöjä sovelletaan myös silloin, kun perittävä ei ole ennen 17.8.2015 tehdyssä testamentissa valinnut perimykseen sovellettavaa lakia ja tämä laki määräytyy yksinomaan kyseisen asetuksen 83 artiklan 4 kohdan perusteella.
               
            
         (1)  EUVL C 443, 21.12.2020.